**Nosacījumi dalībai tirgus izpētē**

1. Piedāvājumu iesniegt norādītajam dabasgāzes tirdzniecības periodam atbilstoši plānotajam dabasgāzes apjomam **kopā 28 350 MWh** par dabasgāzes tirdzniecību pēc fiksētas cenas, kurā iekļauta:
* Maksa par dabasgāzi (dabasgāze kā resurss, tirdzniecības pakalpojumi, balansēšanas pakalpojumu izmaksas, citas ar tirdzniecību saistītās izmaksas);
* Maksa par dabasgāzes uzglabāšanas pakalpojumu;
* Maksa par pārvades sistēmas pakalpojumu – pārvades jauda;
* Citi papildus maksājumi.
1. Dabasgāzes cenā netiek iekļauta:
* Maksa par pārvades sistēmas pakalpojumu – izejas punktu Latvijas lietotāju apgādei;
* Maksa par sadales sistēmas pakalpojumiem;
* Akcīzes nodoklis;
* PVN.
1. Nepieciešamais dabasgāzes apjoms pa mēnešiem (provizoriski):
* 2023.g. novembris 5000 MWh;
* 2023.g. decembris 12000 MWh;
* 2024.g. janvāris 5000 MWh;
* 2024.g. februāris 4500 MWh;
* 2024.g. marts 1600 MWh;
* 2024.g. aprīlis 200 MWh;
* 2024.g.maijs 50 MWh.

**Apjoms kopā: 28 350 MWh\***

**\*Sabiedrība norāda, ka norādītajiem apjomiem ir informatīvs raksturs.** Tirgotājam ir jāievēro, ka Sabiedrības dabasgāzes patēriņš ir atkarīgs tai skaitā no meteoroloģiskajiem apstākļiem un siltumenerģijas lietotāju pieprasījuma, plānotie nepieciešamie dabasgāzes apjomi var mainīties.

1. Sabiedrība izskatīs **fiksētos** dabasgāzes tirdzniecības cenas piedāvājumus (EUR/MWh bez PVN) .
2. Lūdzam tirgus izpētes pretendentus pievienot piedāvājumam līguma projektu, kas ietvertu:

5.1. informāciju arī par šādiem līguma nosacījumiem:

* apmaksas termiņš;
* piemērojamo sankciju nosacījumus;
* līguma nosacījumus Sabiedrības iespējamajai pārejai no fiksētas cenas uz TTF,

5.2. obligātos līguma nosacījumus:

* līguma darbības laikā Sabiedrība ir tiesīga iepirkt dabasgāzi tādā apjomā, kāds nepieciešams tās saimnieciskās darbības nodrošināšanai, tirgotājam jāpiegādā dabasgāzi Sabiedrībai nepieciešamajā apjomā. Sabiedrībai ir tiesības samazināt vai palielināt iepērkamo dabasgāzes daudzumu, ņemot vērā meteoroloģiskos apstākļus un siltumenerģijas lietotāju pieprasījumu. Ja līguma darbības laikā patēriņš ir mazāks par plānoto un/vai pielīgto, tirgotājam nav tiesību piemērot paaugstinātus tarifus un soda sankcijas;
* gadījumos, kad tirgotājs nespēj piegādāt dabasgāzi Sabiedrībai nepieciešamajos apjomos, tad tirgotājs sedz Sabiedrības izmaksu starpību starp pielīgto cenu un pēdējās garantētās piegādes cenu, atbilstoši sadales sistēmas operatora norādītajai cenai konkrētajā norēķina mēnesī <https://www.gaso.lv/pgp-tirgotajs> ;
* ja Sabiedrībai līguma pielīgtajā termiņā pielīgtajam apjomam nepieciešams papildus apjoms, Sabiedrībai ir tiesības to palielināt.
1. SIA “Rēzeknes siltumtīkli” informē, ka šobrīd Sabiedrībai ir spēkā esošs dabasgāzes tirdzniecības līgums, kura ietvaros Sabiedrība paredz līdz 30.10.2023. izņemt pielīgto dabasgāzes apjomu. Sabiedrība, nespējot šajā periodā paredzēt klimatiskos apstākļus, iespējams līdz 01.11.2023. nebūs spējīga izņemt visu pielīgto dabasgāzes apjomu. Tāpēc, tirgus izpētes uzvarētājam, izsakot tirgus izpētes piedāvājumu, ir jāparedz iespēja Sabiedrības neizņemtā dabasgāzes apjoma pārņemšana no iepriekšējā tirgotāja. Lūdzam norādīt dabasgāzes atlikuma pārņemšanas izmaksas un kārtību.
2. Sabiedrība patur tiesības tirgus izpēti noslēgt bez rezultāta.